เคยไปพบเพิ่อให้ตรวจและดูดเอานิ่วทอนซิลออกค่ะ ซึ่งมันอยู่ในร่องลึกมาก หลังจากดูดออกหมดแล้วอีก1สัปดาห์นัดรีเช็คอีกรอบ คุณบอกหมดแล้วก็ไม่มี แต่หลังจากรีเช็คไปได้4วันมันหลุดออกมาตอนที่แปรงฟัน ความรู้สึกคือเหมือนมันหลุดมาจากในคอ เหมือนเวลาขย้อนออกมาค่ะ และก็พยายามกลั้วคอ ก็ไม่ออก เลยนวดตรงต่อมทอนซิลที่คอตามข้อมูลจากเน็ต บางวันก็มีหลุดออกมาทีละนิดค่ะ รู้สึกรำคาญเหมือนมีอะไรติดคอตลอดเวลา คิดว่าคงคิดในร่องคอ เพราะยังได้กลิ่นตลอดเวลาถึงจะไม่แรงมากก็ตาม จะทำยังไงให้มันออกมาคะ (ปี62 มีค-สค ไอแห้งค่อยๆหนักขึ้นพบ อายุรกรรม,หูคอจมูก,ทางเดินอาหาร,เฉพาะทางด้านปอด ) จนดีขึ้นและหายมันเกิดจากการที่เป็นกรดไหลย้อยขึ้นที่หลอดอาหารใช่ไหมคะ ตอนนั้นทานอะไรไม่ได้เลย ไอจนมีเลือดออก ปีนึ้มันกลับมาแต่ไม่ไอ สิ่งที่ได้แทนคือกลิ่นปากและนิ่วทอลซิลค่ะ มีวิธีไหนที่จะให้มันหายได้บ้างคะ คุณเคยดูดออกและส่องกล้องดูที่คอให้เห็นแค่มันแดงๆค่ะ เคืองคอมันรบกวนตลอดเลยค่ะ รบกวนคุณด้วยนะคะ ขอบค่ะ
สวัสดีค่ะ นิ่วทอนซิลได้ เกิดจากการรวมตัวของแบคทีเรียและเซลล์ที่ตายแล้ว โดยจะเห็นเป็นกลุ่มหรือก้อนสีเหลืองหรือสีขาว อาจพบเพียง 1 ก้อนใหญ่เท่าเม็ดข้าวหรือก้อนเล็กๆ หลายก้อน อาจไม่มีอาการใดๆ หรือมีอาการเพียงเล็กน้อย เช่น มีกลิ่นปาก ระคายเคืองคอ และทอนซิลอาจบวมโตขึ้นได้การลดการเกิดนิ่วที่ทอนซิล คือให้บ้วนปากและกลั้วคอด้วยน้ำเกลือบ่อยๆ ก็จะช่วยให้นิ่วหลุดออกมาได้ และควรบ้วนปากหรือแปรงฟันทุกครั้งหลังทานอาหาร รวมถึงควรแปรงลิ้นด้วย เพื่อช่วยลดการเกิดสะสมนิ่วใหม่หากไม่มีนิ่วแล้ว แต่ยังคงมีกลิ่นปากอยู่ อาจต้องไปพบทันตแพทย์ เพื่อตรวจดูว่ามีเหงือกอักเสบ ฟันผุอยู่หรือไม่ค่ะแต่หากไม่ได้มีปัญหาในเรื่องของเหงือกและฟัน แต่ยังมีอาการระคายเคืองคอ และคอดูแดงๆ แต่ไม่ถึงขึ้นเจ็บคอ จนทำให้กลืนลำบาก รวมถึงมีไอ อาจเกิดจากมีโรคกรดไหลย้อนได้ค่ะ ซึ่งก็ควรดูแลตนเองแบบโรคกรดไหลย้อนร่วมด้วย ได้แก่ การเลือกทานอาหารที่ย่อยง่าย ไม่ทานอาหารที่มีไขมันสูง เช่น อาหารทอดต่างๆ อาหารผัด ไม่ทานอาหารรสจัด ไม่ทานเผ็ด ควรเคี้ยวช้าๆ ให้ละเอียด ไม่ทานและกลืนเร็ว ไม่ทานอาหารครั้งละปริมาณมากเกินไป ไม่ดื่มน้ำอัดลม อัดแก๊สต่างๆ รวมถึงชา กาแฟ โกโก้ แอลกอฮอล์ และไม่ควรทานอาหารแล้วนอนทันที ควรเว้นไปอย่างน้อย 2 ชั่วโมง ห้ามทานยาแก้ปวดในกลุ่ม NSAIDs เช่น แก้ปวดเมื่อย ปวดข้อ ปวดประจำเดือน เป็นต้นแต่หากอาการต่างๆ ยังไม่ดีขึ้น ทั้งการมีกลิ่นปาก การที่ยังพบนิ่วที่ทอนซิล อาการคอแดง เป็นต้น ก็ควรกลับไปพบแพทย์เพื่อตรวจรักษาต่อค่ะ